Boggestranda
Store norske leksikon,Geografi,Norges geografi,Møre og Romsdal,Molde
Boggestranda er ei grend i Molde kommune i Møre og Romsdal. Grenda ligger ved fylkesveg 660 på østsiden av Eresfjorden, snaut 60 kilometer sørøst for Molde. Grenda har 75 innbyggere (2015).
Ved gården Ytre Bogge knapt tre kilometer innenfor Nesset prestegård ligger tre store helleristningsfelt over hverandre, dette er det største helleristningsfeltet i fylket. De to øverste, som er fra steinalderen, det eldste fra 5000 fvt, har hovedsakelig dyrefigurer. Særlig merkes en stor elgfigur. I det nederste feltet som er fra bronsealderen, dominerer båtfigurer.Navnet er dannet av gårdsnavnet Bogge som ikke er forklart. Kart  Les mer i Store norske leksikon Norges historie helleristninger Eksterne lenker Kulturminnesøks beskrivelse av helleristningene i Bogge I-IV